Document ID: 31997D0525

Id-Deċiżjoni tal-Kummissjoni
tad-9 ta’ Lulju 1997
dwar regolament tekniku komuni għall-ħtiġiet ta’ konnessjoni għal tagħmir terminali għal applikazzjonijiet bi profil ta’ aċċess ġeneriku (GAP) ta’ telekomunikazzjonijiet diġitali msaħħa mingħajr fili (DECT)
(Test b’rilevanza għaż-ŻEE)
(97/525/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 91/263/KEE tad-29 ta’ April, 1991 dwar l-approssimazzjoni tal-liġijiet ta’ l-Istati Membri rigward tagħmir terminali tat-telekomunikazzjonijiet, inkluż ir-rikonoxximent reċiproku tal-konformità tiegħu [1], kif emendata bid-Direttiva 93/68/KEE [2], u partikolarment it-tieni inċiż ta’ l-Artikolu 6(2) ta’ din,
Billi l-Kummissjoni adottat il-miżura li tidentifika t-tip ta’ tagħmir terminali li għalih huwa meħtieġ regolament tekniku komuni, kif ukoll, id-dikjarazzjoni dwar il-qasam ta’ applikazzjoni assoċjat;
Billi għandhom ikunu adottati l-istandards armonizzati korrispondenti, jew partijiet minnhom, li jimplimentaw il-ħtiġiet essenzjali li jridu jitbiddlu f’regolamenti tekniċi komuni;
Billi biex tkun żgurata kontinwità ta’ aċċess għas-swieq għall-manifatturi, huwa meħtieġ li jkunu stabbiliti disposizzjonijiet transitorji rigward tagħmir approvat skond id-Deċiżjoni tal-Kummissjoni 95/525/KE [3];
Billi d-Deċiżjoni 95/525/KE għandha tkun revokata b’effett mit-tmiem tal-perjodu transitorju;
Billi r-regolament tekniku komuni adottat f’din id-Deċiżjoni huwa fi qbil ma’ l-opinjoni ta’ ACTE,
ADOTTAT DIN ID-DEĊIŻJONI:
Artikolu 1
1. Din id-Deċiżjoni għandha tapplika għal tagħmir terminali tar-radju ta’ telekomunikazzjonijiet diġitali msaħħa mingħajr fili (DECT) fil-faxxa tal-frekwenza minn 1880 sa 1900 Mhz maħsub biex ikun konnettjat direttament jew indirettamet man-network pubbliku tat-telekomunikazzjonijiet, u li jaqa’ fil-kamp ta’ applikazzjoni ta’ l-istandard armonizzat identifikat fl-Artikolu 2(1).
2. Din id-Deċiżjoni tistabbilixxi regolament tekniku komuni li jkopri il-ħtiġijiet ta’ applikazzjonijiet bi profil ta’ aċċess ġeneriku (GAP) għal tagħmir terminali msemmi fil-paragrafu 1.
Artikolu 2
1. Ir-regolament tekniku komuni għandu jinkludi l-istandard armonizzat imħejji mill-korp rilevanti ta’ standardizzazzjoni li jimplimenta sal-punt safejn ikunu applikabbli l-ħtiġiet essenzjali msemmija fl-Artikolu 4(d), (e) u (f) tad-Direttiva 91/263/KEE. Ir-riferenza għall-istandard hija mniżżla fl-Anness.
2. It-tagħmir terminali kopert b’din id-Deċiżjoni għandu jikkonforma mar-regolament tekniku komuni imsemmi fil-paragrafu 1, għandu jilħaq il-ħtiġiet essenzjali li għalihom jirreferi l-Artikolu 4(a) u (b) tad-Direttiva 91/263/KEE, u għandu jilħaq il-ħtiġiet ta’ kull direttiva oħra applikabbli, partikolarment id-Direttivi tal-Kunsill 73/23/KEE [4] u 89/336/KEE [5].
Artikolu 3
Korpi notifikati nominati biex iwettqu l-proċeduri msemmija fl-Artikolu 9 tad-Direttiva 91/263/KEE għandhom, rigward tagħmir terminali kopert bl-Artikolu 1(1) ta’ din id-Deċiżjoni, jużaw jew jiżguraw l-użu ta’ l-istandard armonizzat imsemmi fl-Artikolu 2(1) l-iktar tard fi żmien ta’ sitt xhur min-notifika ta’ din id-Deċiżjoni.
Artikolu 4
1. Id-Deċiżjoni 95/525/KEE għandha tkun revokata b’effett mid-data ta’ sitt xhur wara n-notifika ta’ din id-Direttiva.
2. It-tagħmir terminali, approvat skond id-Deċiżjoni 95/525/KE jista’ jkompli jinħareġ fis-suq u jitqiegħed fis-servizz basta iżda li din l-approvazzjoni tingħata mhux iktar tard minn sitt xhur wara n-notifika ta’ din id-Deċiżjoni.
Artikolu 5
Din id-Deċiżjoni hija indirizzata għall-Istati Membri.
Magħmula fi Brussel, id-9 ta’ Lulju, 1997.

Labels: 12
7